ᱥᱤᱯᱟᱦᱤᱡᱟᱞᱟ ᱦᱚᱱᱚᱛ

ᱥᱤᱯᱟᱦᱤᱡᱟᱞᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱡᱟᱱᱩᱣᱟᱨᱤ ᱒᱐᱑᱒ ᱥᱟᱞ ᱨᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱛᱤᱥ ᱛᱨᱤᱯᱩᱨᱟ ᱨᱮ ᱯᱩᱱᱭᱟᱹ ᱱᱟᱣᱟ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱦᱩᱭ ᱞᱮᱱᱟ ᱛᱟᱦᱮᱸᱫ, ᱚᱠᱟᱨᱮ ᱯᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱮᱞ ᱯᱩᱱᱭᱟᱹ ᱠᱷᱚᱱ ᱫᱚ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱦᱩᱭ ᱮᱱᱟ ᱾  ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱯᱟᱪᱮ ᱛᱨᱤᱯᱩᱨᱟ ᱨᱮᱱᱟᱜ ᱥᱟᱢᱟᱝ ᱦᱚᱱᱚᱛ ᱠᱷᱚᱱ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱦᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱵᱤᱥᱟᱞᱜᱚᱲ, ᱵᱤᱥᱨᱟᱢᱜᱚᱸᱡᱽ, ᱢᱮᱞᱟᱜᱷᱟᱨ ᱟᱨ ᱥᱚᱱᱢᱩᱨᱟ ᱢᱮᱱᱟᱜᱼᱟ ᱾

ᱠᱷᱚᱸᱰ
ᱥᱤᱯᱟᱦᱤᱡᱟᱞᱟ ᱦᱚᱱᱚᱛ ᱨᱮ ᱓ ᱡᱚᱜᱚ-ᱠᱷᱚᱸᱰ (Sub-Division) ᱢᱮᱱᱟᱜᱼᱟ ᱾ ᱱᱚᱣᱟ ᱵᱤᱥᱟᱞᱜᱚᱲ ᱡᱚᱜᱚᱠᱷᱚᱸᱰ, ᱥᱚᱱᱟᱢᱩᱨᱟ ᱡᱤᱜᱚᱠᱷᱚᱸᱰ ᱟᱨ ᱡᱚᱢᱯᱩᱭᱡᱟᱞᱟ ᱡᱚᱜᱚᱠᱷᱚᱸᱰ ᱢᱮᱱᱟᱜᱼᱟ ᱾

ᱥᱤᱯᱟᱦᱤᱡᱟᱞᱟ ᱦᱚᱱᱚᱛ ᱵᱷᱤᱛᱤᱨ ᱨᱮ ᱗ ᱜᱚᱴᱟᱝ ᱵᱚᱱᱚᱛ (Block) ᱢᱮᱱᱟᱜᱼᱟ ᱾ ᱱᱚᱣᱟ ᱵᱤᱥᱟᱞᱜᱚᱲ, ᱪᱟᱨᱤᱞᱚᱢ, ᱱᱚᱞᱪᱚᱨ, ᱢᱚᱦᱟᱱᱵᱷᱚᱜᱽ, ᱵᱤᱠᱥᱚᱱᱚᱜᱚᱨ, ᱠᱚᱛᱷᱞᱤᱭᱟ ᱟᱨ ᱡᱚᱢᱯᱩᱭᱡᱟᱞᱟ ᱢᱮᱱᱟᱜᱼᱟ

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱲᱚᱠ ᱰᱟᱦᱟᱨ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘ (NH 8) ᱟᱥᱟᱢ ᱨᱮᱱᱟᱜ ᱠᱚᱨᱤᱢᱜᱚᱸᱡᱽ ᱠᱷᱚᱱ ᱛᱨᱤᱯᱩᱨᱟ ᱨᱮᱱᱟᱜ ᱥᱚᱵᱽᱨᱩᱢ ᱫᱷᱟᱹᱵᱤᱡ ᱥᱮᱱᱚᱜ ᱠᱟᱱᱟ, ᱱᱚᱣᱟ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾

ᱨᱮᱞᱣᱮ
ᱠᱚᱧᱮ ᱥᱟᱢᱟᱝ ᱥᱤᱢᱟᱹ ᱨᱮᱞᱣᱮ ᱨᱮᱱᱟᱜ ᱞᱩᱢᱰᱤᱝ-ᱥᱚᱵᱽᱨᱩᱢ ᱞᱟᱭᱤᱱ ᱥᱤᱯᱟᱦᱤᱡᱟᱞᱟ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱚᱱᱚᱛ ᱨᱮ ᱵᱟᱨᱭᱟ ᱥᱴᱮᱥᱚᱱ ᱢᱮᱱᱟᱜᱼᱟ, ᱵᱤᱥᱨᱟᱢᱜᱚᱸᱡᱽ ᱨᱮᱞᱣᱮ ᱥᱴᱮᱥᱚᱱ ᱟᱨ ᱵᱤᱥᱟᱞᱜᱚᱲ ᱨᱮᱞᱣᱮ ᱥᱴᱮᱥᱚᱱ, ᱛᱨᱤᱯᱩᱨᱟ ᱨᱮᱱᱟᱜ ᱨᱟᱡᱽᱜᱟᱲ ᱚᱜᱚᱨᱛᱟᱞᱟ ᱟᱨ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱮᱢᱟᱱ ᱢᱩᱬ ᱥᱚᱦᱚᱨ ᱞᱮᱠᱟᱱᱟᱜ ᱫᱷᱚᱨᱢᱚᱱᱚᱜᱚᱨ, ᱩᱫᱚᱭᱯᱩᱨ ᱟᱨ ᱵᱮᱞᱚᱱᱤᱭᱟ ᱫᱚ ᱡᱚᱲᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official website


ᱛᱷᱚᱠ:ᱛᱨᱤᱯᱩᱨᱟ ᱨᱮᱱᱟᱜ ᱦᱚᱱᱚᱛ ᱠᱚ